1. **Што е програмирање?  
   Програмирање** е процес на пишување наредби за компјутерот, односно создавање компјутерска програма како низа од наредби со користење на некој програмски јазик.
2. Што е програмски јазик?  
   **Програмски јазик** е формален јазик за презентација (нотација) на [сметачки](https://mk.wikipedia.org/wiki/%D0%A1%D0%BC%D0%B5%D1%82%D0%B0%D1%87" \o "Сметач) програми.
3. Што е изворна програма?  
   Програмата која е напишана во некој виш програмски јазик се нарекува**изворна програма** (source code) и пред извршување треба да се преведе на машински јазик.
4. Што е машински јазик?  
   **Mашинскиот јазик** се состои од наредби кои се изразуваат само со нули и единици т.е. само со бинарни цифри). Тоа се **симболички** **програмски јазици**.  Бидејќи примената на машински јазик им е тешка на луѓето, развиени се **виши програмски јазици** кои имаат приказ на наредби слични на секојдневниот/природниот јазик. Пример: Fortran, Basic, Pascal, C (C++), Visual Basic, Java.
5. Кои се фазите во процесот на изработка на компјутерска програма?  
   **Фази во процесот на изработка на компјутерска програма:  
   1.** **Aнализа на проблемската ситуација** и разгледување можни решенија.  
   **2. Aлгоритамско претставување на чекорите** за можното решение на проблемската ситуација.  
   **3. Kодирање на алгоритамот**Запишување на алгоритамот како низа од инструкции во избран програмски јазик претставува програмски код кој се вика **изворна програма.**  
   **4. Преведување на изворната програма во извршна програма**Изворната програма не е разбирлива за компјутерот. Таа мора да се преведе во машински јазик (во кој инструкциите се запишуваат со 1 и 0) за да биде разбрана и извршена од процесорот. **Изворната програма преведена на машински јазик се вика извршна програма.** За преведување на изворната програма во извршна програма се користат **програми преведувачи.  
   5.Корекција на грешки (синтаксни, логички)**Преведувањето на изворната во извршна програма ретко кога е без грешки. Програмата преведувач го алармира програмерот за направените грешки во изворната програма кои мора да бидат поправени за инструкциите да можат да се преведат во машински јазик.  
   **6. Тестирање на програмата.**Тестирањето на програмата се прави од страна на програмерот или корисниците за кои е наменета програмата. Програмата мора да работи правилно за различни вредности кои ги внесува корисникот или да оневозможи погрешно внесување вредности во програмата преку пораки и сл. до корисникот. Програмата треба да има соодветно решение за сите можни случаи (односно влез) преку испишување соодветна порака.

По успешното поминување на сите фази од процесот може да се каже дека програмата е готова и работи правилно.